דיבור מתוך שינה

דיבור מתוך שינה (סוֹמְנִילוֹקיה somniloquy) הוא תופעה פאראסומנית<ref name=":0"></ref> שבה אדם מדבר במהלך השינה מבלי להיות מודע לכך<ref name=":1"></ref>. התופעה יכולה להתרחש בכל שלבי השינה<ref name=":0" /> ונחשבת כתופעה נפוצה בקרב כלל האוכלוסייה<ref name=":2"></ref>. דיבור מתוך שינה משלב היבטים רפואיים וקוגניטיביים, ועשוי לשקף תהליכים קוגניטיביים המתרחשים במהלך השינה, תוך שהוא מהווה חלון לפעילות המנטלית שמתחרשת בזמן זה. 

== שכיחות ומאפיינים ==
דיבור מתוך שינה הוא אחת מהתופעות הפאראסומניות הנפוצות ביותר, עם שכיחות של כ-66% באוכלוסייה הכללית<ref name=":3"></ref>. התופעה מופיעה בעיקר בשלבי שינה שאינה REM, אך התכנים הלשוניים עשויים להיות מדויקים יותר במהלך שינת REM. מחקרים מצביעים על כך שקיימים הבדלים במאפיינים הפיזיולוגיים של אלו שמדברים מתוך שינה, כגון יעילות שינה נמוכה יותר, אחוז נמוך יותר של שינת REM, ואחוז גבוה יותר של שינת NREM<ref name=":3" />. 

== דיבור מתוך שינה בקרב האוכלוסייה ==

=== בקרב ילדים ===
דיבור מתוך שינה נפוץ במיוחד בקרב ילדים, עם הערכה כי כ-18% מהילדים הבריאים בגילאי 7-15 מדברים מתוך שינה לפחות שלוש פעמים בשבוע<ref name=":4"></ref>. למרות שהתופעה נחשבת לרוב כבלתי מזיקה<ref name=":1" />, מחקרים מסוימים קושרים אותה לבריאות נפשית ירודה<ref name=":4" />. למשל, במחקר על ילדים בעלי התפתחות תקינה נמצא כי דיבור מתוך שינה קשור במידה מסוימת לתסמינים רגשיים חמורים יותר, בעיות התנהגות ובעיות בקשרים עם בני גילם. עם זאת, בקרב ילדים עם בעיות התפתחותיות, דיבור מתוך שינה לא נמצא כמנבא בעיות בריאות נפשיות, למעט קשר חיובי בלתי צפוי להתנהגות חברתית טובה יותר<ref name=":4" />.

=== בקרב מבוגרים ===
בקרב מבוגרים, דיבור מתוך שינה יכול לכלול דיאלוגים או מונולוגים מורכבים, ג'יבריש או מלמולים<ref name=":2" />. התכנים המדוברים עשויים לשקף תהליכים קוגניטיביים פעילים במהלך השינה, כולל עיבוד שפה וגיבוש זיכרונות<ref name=":1" /> <ref name=":3" />. מחקרים מראים כי לעיתים קרובות תכני דיבור מתוך שינה תואמים את תוכן החלומות<ref name=":3" />, במיוחד במהלך שינת REM, ולכן הוא נחשב להתנהגות דמוית חלום (Dream-enactment behavior, DEB)<ref name=":1" />.

== הקשר לבריאות הנפשית ולתפקוד יומיומי ==
למרות שדיבור מתוך שינה נחשב לתופעה נפוצה, במקרים מסוימים הוא עשוי להצביע על בעיות רפואיות או נפשיות חמורות יותר. למשל, בקרב חולי פרקינסון עם דיבור מתוך שינה תכוף, נמצא כי תופעה זו מהווה גורם סיכון עצמאי לתמותה, כמו גם לקשר להזיות וישנוניות יתר ביום<ref name=":2" />. דיבור מתוך שינה עשוי להופיע גם יחד עם הפרעות שינה אחרות כמו הליכת לילה, סיוטים, הרטבת לילה, והפרעות התנהגות שינת REM (RBD)<ref name=":2" /> <ref name=":4" />.

== טיפול ==
נכון להיום, אין טיפול ספציפי לדיבור מתוך שינה, בעיקר מכיוון שהסיבות לתופעה אינן ברורות לחלוטין. עם זאת, ישנן מספר גישות להפחתת התופעה:

* שיפור היגיינת השינה: שמירה על זמני שינה קבועים, הימנעות מתנומות מאוחרות ביום, והפחתת צריכת קפאין ואלכוהול לפני השינה.
* הפחתת מתח: מכיוון שלחץ נפשי נחשב לגורם מרכזי, חיפוש דרכים להפחתת מתח עשוי לסייע.
* טיפול בהפרעות שינה נלוות: במקרים בהם דיבור מתוך שינה מלווה בהפרעות שינה אחרות, טיפול בהן עשוי להפחית גם את הדיבור.
* התייעצות עם איש מקצוע: במקרים של תדירות גבוהה או חשש לבעיה רפואית, מומלץ לפנות לרופא או מומחה שינה. במקרים מסוימים, ייתכן שיומלץ על טיפול פסיכופתי או תרופתי.

חשוב לציין כי ברוב המקרים, דיבור מתוך שינה אינו מזיק ואינו דורש טיפול מיוחד. עם זאת, אם התופעה משבשת את השינה או גורמת למצוקה, התייעצות עם איש מקצוע עשויה לסייע באיתור הגורמים ובהתאמת טיפול מתאים.

== ראו גם ==
* שיתוק שינה
* סהרוריות
* דום נשימה בשינה
* הפרעות שינה
* שנת REM
* חלום
* ביעות לילה

==קישורים חיצוניים==
*
*ד"ר אילת זאוברמן, [https://davidson.weizmann.ac.il/online/sciencepanorama/שיחות-לתוך-הלילה שיחות לתוך הלילה], באתר מכון דוידסון לחינוך מדעי, 24 באוגוסט 2023
*[https://gadalta.org.il/sleeptalking-heb/ דיבור מתוך שינה], באתר "איך גדלת", נסקר ע"י פרופ' אבי שדה, 5 בינואר 2021
*[https://www.drbarber.co.il/%D7%93%D7%99%D7%91%D7%95%D7%A8-%D7%9E%D7%AA%D7%95%D7%9A-%D7%A9%D7%99%D7%A0%D7%94 דיבור מתוך שינה], באתר ד"ר ברבר ירחמיאל

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הפרעות שינה